ສານປາກິສຖານສັ່ງໃຫ້ຕັດສິນ ຄະດີພະນັກງານກົງສຸນ ສຫລ
ສານປາກິສຖານ ຕັດສິນໃຫ້ສືບຕໍ່ ດຳເນີນຄະດີ ພະນັກງານກົງສຸນອະເມຣິກັນ
ສານແຫ່ງນຶ່ງຂອງປາກິສຖານຕັດສິນວ່າ ການດຳເນີນຄະ ດີພະນັກງານກົງສຸນຂອງສະຫະລັດ ທີ່ຖືກກ່າວຫາວ່າສັງ ຫານຜູ້ຊາຍຊາວປາກິສຖານ 2 ຄົນນັ້ນ ສາມາດດຳເນີນ ການໄດ້ຕໍ່ໄປ ໃນວັນພະຫັດມື້ນີ້ ສານແຫ່ງດັ່ງກ່າວໄດ້ສັ່ງໃຫ້ເລື່ອນການ ພິຈາລະນາກ່ຽວກັບ ຄະດີຂອງ ທ່ານ Raymon Davis ໄປຈົນຮອດວັນທີ 8 ມີນາ ເຈົ້າໜ້າທີ່ສະຫະລັດຢືນຢັດວ່າ ທ່ານ Davis ມີສິດພິເສດ ທາງດ້ານການທູດແລະຄວນຖືກປ່ອຍໃນທັນທີ ສານສູງ ຂອງນະຄອນລາຮໍມີກຳນົດທີ່ຈະຕັດສິນກ່ຽວກັບບັນຫາດັ່ງກ່າວຕາມພາຍຫຼັງໃນເດືອນນີ້ ສະຫະລັດກ່າວວ່າ ທ່ານ Davis ໄດ້ທຳການປ້ອງກັນໂຕເວລາທ່ານໄດ້ຍິງຜູ້ ຊາຍຊາວປາ ກິສຖານ 2 ຄົນເສຍຊີວິດໃນເດືອນມັງກອນຜ່ານມາ ໃນລະຫວ່າງອັນທີ່ທ່ານກ່າວວ່າບຸກ ຄົນທັງ 2 ພະຍາຍາມຈະປຸ້ນທ່ານຢູ່ທີ່ເມືອງລາຮໍນັ້ນ ຕຳຫຼວດປາກິສຖານໄດ້ປະຕິເສດ ຄຳໃຫ້ການຂອງທ່ານ Davis ແລະກ່າວວ່າ ການສືບ ສວນຂອງຕຳຫຼວດພົບວ່າ ເປັນຄະດີຄາດຕະກຳ ເຫດຮ້າຍດັ່ງກ່າວໄດ້ມີຄວາມສະລັບຊັບຊ້ອນຕື່ມຂຶ້ນ ຍ້ອນການເສຍຊີວິດຂອງ ຊາວປາ ກິສຖານຄົນທີ 3 ທີ່ຖືກລົດສະຖານທູດສະຫະລັດທີ່ຟ້າວແລ່ນໄປຊ່ອຍທ່ານ Davis ນັ້ນ ຕໍາຕາຍ ຊຶ່ງໄດ້ພາໃຫ້ເກີດມີຄວາມຮູ້ສຶກຕໍ່ຕ້ານອະເມຣິກັນຂຶ້ນໃນທົ່ວປະເທດປາກິສຖານ